Išlestakiai
Išlestakiai – kaimas Jurbarko rajono savivaldybėje, 2 km į rytus nuo Burbiškių, dešiniajame Dubysos krante, piečiau Žvėrupio ir šiauriau Margupio žiočių, ties buvusio Kilovos malūno užtvankos likučiais. Išlestakių kaime tėra vienintelis Laiconų viensėdis, kuriame yra 7 gyventojai. Išlestakiuose registruota Lietuvos speleologijos asociacijos būstinė, veikia valstybinio Margupio botaninio draustinio privatus informacijos centras ir Speleo-info-centras „Karsa“, yra Editos ir Eriko Laiconų ekologinis gyvulininkystės ūkis.